***Materská škola s vyučovacím jazykom maďarským – Óvoda***

***Brnenské námestie 16, Kolárovo***

***Školský vzdelávací program***

***Čarovná záhrada víl***

***Varázslatos Tündérkert***

***Prerokované pedagogickou radou dňa: 26. 08. 2022***

***Prerokované Radou školy dňa: 10 . 10 . 2022***

***Schválený zriaďovateľom dňa:***

***Vydaný dňa: 03. 09. 2022***

***Vydala riaditeľka materskej školy: Mgr. Mariana Marosiová***

***2022***

Obsah

[2 Vlastné ciele a poslanie výchovy a vzdelávania 3](#_Toc109889579)

[3 Stupeň vzdelania 4](#_Toc109889580)

[4 Vlastné zameranie školy 4](#_Toc109889581)

[5 Dĺžka dochádzky a formy výchovy a vzdelávania 6](#_Toc109889582)

[6 Učebné osnovy 6](#_Toc109889583)

[7 Vyučovací jazyk 7](#_Toc109889584)

[8 Spôsob, podmienky ukončovania výchovy a vzdelávania a vydávanie dokladu o získanom vzdelaní 7](#_Toc109889585)

[9 Vnútorný systém kontroly a hodnotenia detí 7](#_Toc109889586)

## 1 Názov školského vzdelávacieho programu:

***Varázslatos Tündérkert - Čarovná záhrada víl***

## 2 Vlastné ciele a poslanie výchovy a vzdelávania

Vlastné ciele a poslanie výchovy a vzdelávania v našej materskej škole sme si stanovili v súlade so všeobecnými cieľmi ustanovenými v štátnom vzdelávacom programe, s cieľmi výchovy a vzdelávania ustanovenými v školskom zákone, s cieľmi stanovenými v koncepčnom zámere rozvoja materskej školy, s potrebami a záujmami detí, zákonných zástupcov a pedagogických zamestnancov a vlastným zameraním materskej školy.

* Utvárať a rozvíjať národné povedomie. Pestovať a rozvíjať cit ku kráse, k tradičnému uchovávaniu kultúry a kultúrneho dedičstva našich predkov hlavne prostredníctvom ľudových rozprávok, detských ľudových piesní a hier.
* Osvojiť si základy zdravého životného štýlu, zdravej výživy. Hravo rozvíjať pohyb prostredníctvom tanca, športu, aktivitami, spevom, ľudovými hrami, prechádzkami v prírode.
* Osvojiť si a uplatniť základy kultúrneho správania v bežných každodenných situáciách. Vytvoriť a prehĺbiť si úctu k starším v rodine aj v širšom okolí. Vytvárať základy akceptovania telesne postihnutých a chorých detí a ľudí.
* Vytvárať základy multikulturálnych zručností, napomôcť deťom porozumieť iným kultúram.
* U detí prehlbovať a upevňovať chápanie rozličných kategórií detských práv. Uplatňovať zážitkové učenie pri rozvíjaní schopnosti vyjadriť svoje túžby a želania, pri rozvíjaní komunikácie v tíme, prezentačných schopností, argumentácie, pri rozvíjaní tolerancie a akceptácie názorov druhých.
* Uľahčovať dieťaťu plynulú adaptáciu na zmenené prostredie.
* Rozvíjať predčitateľskú gramotnosť uplatňovaním špecifických metód; rozvíjať aktívne počúvanie s porozumením. Pri overovaní porozumenia vypočutého textu využívať metódy tvorivej dramatizácie; zámerne rozvíjať aktívnu slovnú zásobu detí; vytvárať komunikačne a literárne podnetné prostredie a napomáhať uplatňovaniu vhodných komunikačných konvencii a elementárnej znalosti knižných konvencií.
* Formovať kladný vzťah detí ku knihe a literatúre.
* Osvojiť si základy komunikácií v štátnom jazyku.
* Viesť k bezpečnému používaniu digitálnych technológií,
* Vyrovnávať vedomostné a zručnostné schopnosti detí zo sociálne a kultúrne znevýhodneného prostredia.
* Získať poznatky, hodnoty a schopnosti na ochranu životného prostredia. Rozvíjať environmentálnu výchovu a vzdelávanie ako súčasť rozvoja osobnosti detí.
* Oboznámiť deti s pravidlami cestnej premávky a ich správnym aplikovaním v praxi,
* Podporovať osobnosť a záujmy každého dieťaťa prostredníctvom krúžkovej činnosti podľa záujmu rodičov,

- Prehlbovať vzťahy medzi deťmi, rodičmi, zriaďovateľom, CPPP a P a inými civilnými organizáciami prostredníctvom rôznych akcií.

- Integrovať deti so špeciálnymi výchovno-vzdelávacími potrebami, vytvárať pre nich podmienky v súlade s odporúčaniami zariadenia poradenstva a prevencie, a vzdelávať ich prostredníctvom individuálneho vzdelávacieho programu

## 3 Stupeň vzdelania

Predprimárne vzdelanie získa dieťa absolvovaním posledného ročníka vzdelávacieho programu odboru vzdelávania v materskej škole. Predprimárne vzdelávanie ukončuje dieťa spravidla v školskom roku, v ktorom do 31. augusta dosiahne šiesty rok veku a dosiahne školskú spôsobilosť.

## 4 Vlastné zameranie školy

**Vytváranie základov environmentálneho myslenia**

Environmentálna výchova je dlhodobý proces, výsledky sú viditeľné len po niekoľkých rokov. Preto je dôležité, aby sme začali čo najskôr u detí, využívať ich vrodenú lásku k prírode.

Prostredie našej MŠ na Brnenskom námestí, ktorá leží neďaleko od Mŕtveho ramena Malého Dunaja, ako aj na ulici Lesnej v blízkosti Malého Lesíka sú vhodné na vytvorenie ekologického myslenia u malých detí.

Prostredníctvom vzdelávacích aktivít a hier, jesennej a jarnej tematickej vychádzky poznajú, pozorujú a slovne opíšu okolie materskej školy a charakteristické elementy regiónu, opíšu prírodné javy, rastlinnú a živočíšnu ríšu. Organizovaním prednášky s ornitológom deťom približujeme životný spôsob vtákov a starostlivosť o nich. S metódou Land-art ich vedieme k vyjadreniu svojich citov vo vzťahu k okoliu. Aktívne sa zapájajú do ochrany okolia materskej školy a starostlivosti o ňu, a starostlivosť o školské záhrady. Pomocou bylinkovej záhrady a obnovenej zelene, kríkov, stromov v areáloch MŠ deti si spoznajú rastliny nášho regiónu, kríky, stromy, liečivé rastliny a ich úžitok a starostlivosť o nich.

V environmentálnej výchove deti si spoznajú základy ekologického myslenia a vypestujú si návyky ekologického konania, ako uvedomelá spotreba zdrojov, povedomie v oblasti separácie, zhodnocovanie (recyklácie) a likvidácia odpadov, vytváranie správnych postojov a správania detí k životnému prostrediu, prevencia pred znečisťovaním a poškodzovaním životného prostredia, riešenie rôznych problémov ochrany prírody. Naučia sa prírodu vnímať a niesť zodpovednosť za svoje konanie.

**Uchovávanie ľudových tradícií**

Jedným zo znakov, ktorý môže charakterizovať jeden región, je jeho ľudová kultúra. V našej materskej škole vedieme detí k poznaniu kultúrnych tradícií nášho mesta a regiónu. Návštevou Vodného mlynu a Domu ľudových tradícií ich oboznámime s každodennými činnosťami, remeslami a životným štýlom (ľudové zvyky, tradície, kroje, piesne, tance, hudba, jedlo) našich predkov, tradičnými spôsoby hospodárstva. S našimi deťmi sa aktívne zapájame do osláv, ktoré majú v našom regióne trvalé korene: Fašiangy, pálenie Moreny, stavanie májky, Turičná oslava, Vianoce. V rámci pohybového tanečného krúžku Bice Bóca a Téb Láb približujeme deťom tradície, tradičné detské ľudové piesne, hry a tance.

**Vytváranie základov zdravého životného štýlu**

V každodenných aktivitách kladieme dôraz nielen na pohyb, ktorý je súčasťou života detí a prináša im radosť, ale aj na vypestovanie návykov zdravej výživy (projekt Školská mliečna Liga, Škola plná zdravia, EU program podpory konzumácie ovocia a zeleniny v školách) s ktorými môžeme predchádzať obezitu detí a rôzne civilizačné choroby. Pomocou športových aktivít (aj spolu s rodičmi), vychádzkami a otužovaním na čerstvom vzduchu sa zameriavame na rozvíjanie a upevňovanie telesnej zdatnosti a výkonnosti detí.

Obnovené detské ihriská v areáloch MŠ poskytujú široké možnosti na všestranný rozvoj psychomotorických zručností detí.

## 5 Dĺžka dochádzky a formy výchovy a vzdelávania

Dĺžka štúdia: od 1 do 4 rokov.

Na predprimárne vzdelávanie v materských školách sa prijíma spravidla dieťa od troch do šiestich rokov jeho veku, výnimočne možno prijať dieťa od dvoch rokov veku. Na povinné predprimárne vzdelávanie sa prijíma dieťa, ktoré dovŕšilo piaty rok veku ku dňu 31. augusta v aktuálnom kalendárnom roku, ktorému bol odložený začiatok plnenia povinnej školskej dochádzky, alebo ktorému bolo dodatočne odložené plnenie povinnej dochádzky.

Forma výchovy a vzdelávania: celodenná s umožnením poldennej prevádzky podľa záujmu rodičov

## 6 Učebné osnovy

Učebnými osnovami školského vzdelávacieho programu sú vzdelávacie štandardy vzdelávacích oblastí Štátneho vzdelávacieho programu pre predprimárne vzdelávanie v materských školách.

*Východiská plánovania*

* Pri prípravách VVČ vychádzame z poznania aktuálnej úrovne detí, rešpektujeme ich prirodzenú variabilitu a ich socio-kultúrne prostredie, z odporúčaní Centra špeciálno-pedagogického poradenstva pre deti so ŠVVP ako aj pedagogické zásady (postupnosť, primeranosť, systematickosť, vedeckosť a pod.).
* Výchovno-vzdelávaciu činnosť (ďalej VVČ) plánujeme týždenne alebo dvojtýždenne, Výchovno-vzdelávací plán pre príslušný týždeň učiteľky vypracúvajú na základe spoločnej dohody v spolupráci v písanej forme. Obsah i forma plánu VVČ je plne v kompetencii každej učiteľky.
* Výchovno-vzdelávaciu činnosť realizujeme formou hier. Uplatňujeme integráciu vzdelávacích oblastí, snažíme sa vylúčiť školský spôsob vyučovania. Vo výchovno-vzdelávacej činnosti rešpektujeme autonómiu a momentálne dispozície dieťaťa, podporujeme jeho aktivitu, tvorivosť, sebarealizáciu a sebaprezentáciu. Napomáhame sebareflexii dieťaťa vzhľadom na jeho úspechy a neúspechy, účinne podporujeme dieťa v jeho pokroku.
* Pri plánovaní vzdelávacích aktivít rovnomerne rozvrhneme vzdelávacie oblasti (ďalej VO). Pre týždenné plánovanie frekvenciu zaradenia VO nestanovujeme, táto je výlučne na voľbe učiteliek.

## 7 Vyučovací jazyk

Vyučovací jazyk materskej školy je maďarský jazyk.

## 8 Spôsob, podmienky ukončovania výchovy a vzdelávania a vydávanie dokladu o získanom vzdelaní

Predprimárne vzdelávanie v materskej škole ukončuje dieťa:

* spravidla v školskom roku v ktorom do 31. augusta dovŕšilo šiesty rok veku a dosiahlo školskú spôsobilosť,
* ak nedovŕšilo šiesty rok veku, ale na základe vyjadrenia príslušného zariadenia výchovného poradenstva a prevencie a všeobecného lekára pre deti a dorast môže plniť povinnú školskú dochádzku – predčasné zaškolenie dieťaťa na žiadosť rodičov.

*Osvedčenie o absolvovaní predprimárneho vzdelávania* ako doklad o získanom stupni vzdelania vydáva materská škola na základe platnej legislatívy na konci obdobia školského vyučovania s dátumom 30. júna príslušného kalendárneho roku, alebo dátumom posledného pracovného dňa pred týmto dátumom.

## 9 Vnútorný systém kontroly a hodnotenia detí

##### Hodnotenie detí

* Diagnostika – zaznamenáva úroveň detských schopností, vedomostí, spôsobilostí. Vyhotovuje sa na začiatku školského roka, v priebehu školského roka a na záver školského roka
* Polročné a ročné vyhodnotenie detí a skupiny
* Pri kontrole a hodnotení detí  učiteľky vychádzajú z profilu absolventa. Hodnotia a kontrolujú úroveň dosahovaných kompetencií uvedených v štátnom vzdelávacom programe.
* Pomocou odborníkmi CPPPaP v Komárne sa uskutočňuje testovanie 5 ročných detí v prvom polroku, a testovanie školskej zrelosti na začiatku druhého polroku v aktuálnom školskom roku.
* Hodnotenie detí osvedčením, diplomom podľa individuálnych výsledkov a za aktívnu účasť v záujmových krúžkoch, akciách na konci školského roka alebo na závere akcií.